ce en kk ky ru ru ky ky ru ru ru bg ru ru ru en hbs_cyr ru ky hu ky ru mn ky ky ky ky ky ky ky ky ky ky ky ky ky ky ky ru ky ky ru ky ky ky ky ky ky ky ky ky ky ky ky tt ky ky ky ky ky ky ky ky ky tt ky ky ky ky ky ky ky ky ky ky ky ky ky ru mk ky ky ky ky ky ky ky ky ky ru ky ky ky ky ky ky ky ky ky ky ky ky ky ru ky ky ky ky ru ky ky ky ky ru
"Агым", 10.04.09 - 27-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Карылыгы жетип, ордунан жылалбай калган бир падыша уулун чакырып алып кеп-кеңешин айтат:
- Ээ балам, сөзүмө кулак сал, сага көп эле акыл-насаат айттым. Дагы айтам - эч ким менен бөөдө жерден басташпа да чачташпа. Бирөөнүн эли-жерине, байлыгына көз артпа!
- Ата, сиз жыйнаган байлыкты, сиз түптөгөн ээликти андан ары кеңейтпесем, анда атанын уулу аталганым кайсы?! - дейт моюн толгоп.
Уулу сөз укпасын билген карт падыша:
- Болуптур эми, кебиме кулак салбадың, бирок бир нерсе эсиңден чыкпасын: бирөөнүн айылын чабам десең, ириде ошол айылда нан бышырган канча тандыр бар, ошону чалгындат. Эгер ар бир үйдө бирден тандыр болсо, коркпой чап. Ал эми бир айылга бир эле тандыр болсо, андай элди айланып өтүп кет.
- Эмне үчүн айланып өтүшүм керек? - дейт уулу таңгалып.
- Андай айылдын эли абдан ынтымактуу болот, аларды жеңалбайсың! - дептир атасы.
Балыкчылар чогулуп алып, кеңеш өткөзүп атат. Бирөөсү кеп баштайт:
- Жазгы балык уулоо кезеңи жакындап келатат. Ар бир киши канчадан арак алат, ошону чечип алышыбыз керек. Мурдагы жылы бир кишиге бирден арак алабыз деп кайырмакты жоготтук. Былтыр болсо экиден бөтөлкө алабыз деп атып автобусту жоготтук. Быйыл канчадан алабыз?
- Бул жолу үч бөтөлкөдөн алалы, кайырмакты болсо үйгө таштайбыз, автобустан тышка чыкпайбыз, кандай дейсиңер?!
Эмесе, ушундай суу кечирбес сунуштар көп болсун, шыпкагыла!
Биздин канал кана, тап!
- Эркекти төшөктө кутургандай секиртиш үчүн эмне кылуу керек, билесиңби?
- Колундагы телевизордун пультун тартып алыш керек!
Кейибе, ташбака, биринчи орун биздики болот.
Бутка түшкөн жемге тоок семирбейт.
Үтүк кызыса, илибой жумурткадан кыр чыгарат.
Кесмени жети ченеп, жети кулакка ил.
Акүйдүн акыл, ар-намыс, абийир сактагычы толот бекен?!
Бересеси бар аласасы барды алыстан тааныйт.
Казан-аяк калдырады, биринчи мөөнөттүн бал айы бүттү!
"Талактан тактык жаралат" дегендер "Кетсин!" деп кыйкырышты.
Үкү топусун түшүргөн жак ак жоолугун көтөрөт.
Ээси жок жердин мээси айланат.
Эй, катын, сеники туура!
Туура эмес кылганын билип багынган эркектин акылы бар.
Туура кылганын билип туруп багынган эркектин катыны бар…
- Арагы жок пиво ичкениң - акчаны талаага чачканың, - дейт бир билерман.
- Андай эмес, акеси, талаага кеткен акча тамекиники. Ал эми арагы жок пиво ичкенде акчаң ажатканага агып кетет.
Жаңы кыргыз Египетке эс алганы барып, музейге кирип калат. Экскурсовод тааныштырып жүрөт:
- Сиздер көрүп турган урнада фараондун күлү сакталган.
- Өмө-өй, мунуңар тамекиден өпкөсү чирип өлгөн неме беле?
"Мекен үчүн жанын курман кылам дегендер арызын жазып, үч-төрт өлчөмүндөгү эки сүрөт жана бир патрон ала келишсин".
Үчүнчү - лишний эмес!
Бир баш - жакшы, эки баш - мыкты, ал эми үч баш - ортого чыгарып ичкенге эң ыңгайлуу вариант!
- Оштон Бишкекке көчүп келгенге чейин аялым көзүмө чөп салат деп оюма да келчү эмес.
- Бишкекке келгенде бир балээ болдубу?
- Ошто биздин көчөгө сүт сатып келчү жигит Бишкекте да биздин көчөдө сүт сатып жүргөнүн көрүп түңүлбөдүмбү!
- Текстти өзүң терип атасыңбы? Секретарь кызың кана? - дейт кирип келген таанышы.
- Турмушка чыгып кетти.
Кудайдын көзү кимге түз?
"Камаз" айдап келаткан карт шоопур "Жип" машинесин ичиндеги кримбалдары менен кошо каңтара сүзүп токтотот. Коктуга кулап түшкөн "Жипке" чуркап келип үн салат:
- Ээй, тирүү жан барбы?
Жооп жок, тымтырс. Шоопур эки жагын элеңдеп карап, "Камазын" көздөй басып кобуранат:
- Кудай бир сактаган экен, кудай бир сактаган экен…
Колу ийрисине тартчу, өз көмөчүнө күл тартып жүрүп ийрейип калган…
Бешбармак дегенде беш колу он колдой иштечү…
Бир көзү бир көзүнө ымдап турган менен, бири-бирине өчөшкөн жоо болчу…
Мурдун аш бычак да, айбалта да кесчү эмес…
Кессе да кан чыкчу эмес…
Катыны кашык канын калтырбай ичип салган…
Мурдунун учунан ары жөөтуман болчу…
Төөдөн жыгылсам арман жок деп тилечү…
Эшектен жыгыла берип, көңүлү үч көчкөн журттай калган эле…
Башы алтынчы, демалыш күндөрү үзгүлтүксүз иштечү…
Баатыр баш эмес, базар баш болчу…
Өзү үчүн жети өгүздөй иштечү…
Калган күндөрү тоок мээ болчу…
Жүрөгү муз, боору таш, каны бузук, ичи тар болчу…
Эки кочкордун башы батчу эмес…
Сүзүшө кеткенде көзүнөн от чагылып турчу…
Тилинде сөөк жок болчу, тишинде сөөк жок болчу. Жалаң алтындан эле…
Көчүгү бүлөөдөй болчу, төөнүн жарты этиндей болчу, бир кабинетке батчу эмес…
Эптүү болчу, эки жолу эметчү…
Эменин эки жолку баатыры болчу…
Казынадан каалагандай кулак-мурун чыгарчу…
Эл үчүн иштеп, эл үчүн ичип-жеп жүрүп, креслосунда отурган бойдон кете берди…
"Креслону бошоткондугу үчүн!" ордени менен өлгөндөн кийин сыйланды…
Шылуун эле… Жакшы жегич эле… Алдыңкы аткаминер эле…
Жаткан ордуң майталкан болсун. Оомийин!..